डोनाल्ड ट्रंप ने Tweet कर कहा- श्रीलंका में 13.8 करोड़ लोगों की हुई मौत, उमर अबदुल्ला ने यूं ली चुटकी...  
ट्रंप ने ट्वीट किया- श्रीलंका में 13.8 करोड़ लोगों की हुई मौत
ट्विटर पर अमेरिकी राष्ट्रपति डोनाल्ड ट्रंप का जमकर उड़ा मजाक
जम्मू कश्मीर के पूर्व सीएम उमर अबदुल्ला ने भी ली चुटकी
श्रीलंका में लिट्टे के साथ गृह युद्ध के समाप्त होने के करीब एक दशक बाद यह भीषण हमला हुआ है. ट्रंप ने ट्वीट कर श्रीलंका के लोगों के साथ संवेदना जताई और कहा कि अमेरिका उन्हें मदद देने के लिए तैयार है. उन्होंने तीन चर्चों और तीन होटलों में हुए विस्फोटों में 138 लोगों की मौत होने के बदले गलती से 13.8 करोड़ लोग लिख दिया.

You might want to revise that death toll ⁦@realDonaldTrump⁩. Not everything is measured in millions. How “heartfelt” can the condolences be if you aren't even concentrating on the message of condolence when sending it out? pic.twitter.com/zujGPLCUqj

ट्रंप का यह ट्वीट करीब 20 मिनट बाद हटा लिया गया, लेकिन यह ट्वीट लोगों की नजर से नहीं बच सका और लोग इसका मजाक उड़ाने लगे. जम्मू कश्मीर के पूर्व मुख्यमंत्री उमर अब्दुल्ला ने कहा, 'आप मृतकों की संख्या में संशोधित कर सकते हैं. सब कुछ लाखों में ही नहीं मापा जाता है...' ट्रंप के एक फॉलोवर ने कहा, '13.8 करोड़? आपको तथ्यों का इंतजार करना चाहिए था.'
एक अन्य ने ट्वीट किया, 'हमारी आबादी दो करोड़ है. 13.8 करोड़ गणितीय रूप से असंभव है. आप अपनी बेकार संवेदनाएं अपने पास रखिए. हमें इसकी जरूरत नहीं है.' श्रीलंका की कुल आबादी 2.17 करोड़ है. डोनाल्ड ट्रंप इससे पहले भी कई बार गलत ट्वीट कर चुके हैं.